”Kunnon mies”
Kun teet sä, niinkuin käsketään,
 Kun syöt sä, mitä syötetään,
 Niin olet kunnon mies.

 Kun uskot, mitä saarnataan,
 Et pyri koskaan vapaampaan,
 Niin olet kunnon mies.

 Kun pidät paikkas, jonka sait,
 Ja vanhat aatteet, tavat, lait,
 Niin olet kunnon mies.

 Kun maas’ et puutu johdantoon,
 Et hallintoon, et kohtaloon,
 Niin olet kunnon mies.

 Kun ylhäisille rauhan suot,
 Ja vastustuumat vatsaas juot,
 Niin olet kunnon mies.

 Kun silmät, korvat ummistat
 Ja omantuntos laajennat,
 Voit olla kunnon mies.

 El’ hiisku koskaan sanaakaan,
 Vaikk’ järki, tunne poljetaan,
 Niin olet kunnon mies.

 Lyö rinnoilles ja lausu näin:
 ”Kun teen mä virkatehtäväin,
 Niin olen kunnon mies.”

 Ja sua kiittää isänmaa
 Ja haudalleskin kirjoittaa:
 Täss’ lepää kunnon mies!

 Hän täytti miehen tehtävän,
 Hän näytti meille selvähän,
 Kun elää kunnon mies.

 Hän muille aina rauhan soi,
 Vain nukkui, nuohkui, söi ja joi, –
 Tee niin, oot kunnon mies!

Kasimir Leino.

Lähde: Karjalatar 4.12.1888.

Kunnon mies
Kunnon mies
Karjalatar
1888